<classify> Christina Gauluhanga Dar es Salaam WATU saba wakiwamo wafanyakazi watatu wa Kampuni ya Ulinzi ya G4sSecure Solution Tanzania Limited na wafanyabiashara wanne, wamefikishwa katikaMahakama ya Hakimu Mkazi Kisutu, Dar es Salaam, wakikabiliwa na mashtaka mannelikiwamo la utakatishaji fedha wa Sh bilioni 2.2. Washtakiwa hao ni walinzi Christopher Rugemalila 34 mkazi wa Chanika,Ramadhani Athumani 40 mkazi wa Kijichi Njia ya Ngombe na Ibrahim Maunga 49ambaye ni mfanyabiashara mkazi wa Kiluvya. Wengine ni Salim Mtandika 45 mlinzi, mkazi wa Mbagala Kizuiani,Dismas Mgongolwa 45, mkazi wa Kibamba, Godfrey Saimon 33, mkazi wa Manzesena Ladslaus Macha 44, mkazi wa Ukonga Kipunguni. Washtakiwa hao wamefikishwa mahakamani hapo na kusomewa mashtaka yaona Wakili wa Serikali Mwandamizi, Mkunde Mshanga mbele ya Hakimu MkaziMwandamizi Augustina Mbando. Akisoma hati ya mashtaka, Wakili Mshanga alidai katika shtaka lakwanza washtakiwa wote wanadaiwa kuwa kati ya Februari Mosi na 7, mwaka huundani ya Jiji la Dar es Salaam kwa pamoja waliungana na kuunda genge la uhalifukisha kuiba Sh bilioni 2.2. Mshanga alidai katika shtaka la pili, kati ya Februari Mosi na 7,mwaka huu eneo la Changombe lililopo Temeke jijini Dar es Salaam, washtakiwahao kwa pamoja waliweza kuiba kiasi cha Sh bilioni 1.2, Dola za Marekani402,000 sawa na Sh milioni 924.6 pamoja na Euro 22,700 sawa na zaidi ya Sh milioni59 ambapo jumla ya fedha zote ni Sh bilioni 2.2 mali ya Kampuni ya G4s SecureSolution Tanzania Limited. Shtaka la tatu linalowakabili Christopher, Ramadhan na Ibrahim, inadaiwakuwa Februari 7, mwaka huu, maeneo ya Changombe Temeke jijini Dar es Salaamwashtakiwa hao kwa pamoja wakiwa wafanyakazi wa Kampuni ya G4s Secure SolutionTanzania Limited, walifanikiwa kuiba fedha za Tanzania kiasi cha Sh bilioni 1.2na dola za Marekani 402,000 mali ya mwajiri wao. Katika shtaka la mwisho, Mshanga alidai kati ya Februari 7 na 23,mwaka huu, washtakiwa wote kwa pamoja walijipatia kiasi cha Sh bilioni 2.2kutoka Kampuni ya G4s Secure Solution Tanzania Limited huku wakijua fedha hizozinatokana na mazalia ya uhalifu na kosa la wizi. Baada ya kuwasomea mashitaka hayo, washtakiwa hao hawakuruhusiwakujibu chochote, ambapo upande wa mashtaka ulidai kuwa upelelezi wa kesi hiyobado haujakamilika. Washtakiwa hao wamepelekwa rumande kwa sababu kesi hiyo haina dhamanana Mahakama ya Hakimu Mkazi Kisutu hainauwezo wa kusikiliza kesi za uhujumu uchumi. Awali ilidaiwa kuwa Februari, 25 mwaka huu, Jeshi la Polisi KandaMaalumu ya Dar es Salaam lilitangaza kuwashikilia watu wanne, wakiwamo wafanyakazi hao wa Kampuni ya G4s kwa tuhumaza wizi wa fedha walizokuwa wakizipeleka makao makuu ya Benki ya NBC kutokakatika matawi ya benki hiyo.  <topic>: KITAIFA 